Diari Oficial de la Generalitat Valenciana


Sumari del DOGV 4382, del 20-11-2002 (2002/12651)

ORDE de 5 de novembre de 2002, de la Conselleria de Cultura i Educació, per la qual s'amplia l'import global màxim previst en l'Orde de 24 de juny de 2002, per la qual es convoquen ajudes al transport universitari a la Comunitat Valenciana per al curs 2002/2003.
----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4382

Data del DOGV
:   20-11-2002

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2002/12104


Data del document
:   05-11-2002

Organisme emissor
:   Conselleria de Cultura i Educació

Tipus de document
:   Ordre

Anàlisi jurídica

 Descriptors 

:   * associació
    * administració local
    * ajuda pública
    * universitat
    * empresa de transport
    * estudiant
    * cooperativa de consum
    * suport econòmic
    * transport escolar

ORDE de 5 de novembre de 2002, de la Conselleria de Cultura i Educació, per la qual s'amplia l'import global màxim previst en l'Orde de 24 de juny de 2002, per la qual es convoquen ajudes al transport universitari a la Comunitat Valenciana per al curs 2002/2003. [2002/X12640]
  
L'Orde de 24 de juny de 2002, de la Conselleria de Cultura i Educació, per la qual es convoquen ajudes al transport universitari a la Comunitat Valenciana per al curs 2002/2003 (DOGV núm. 4.285, de 04.07.2002), preveu un import global màxim de les ajudes que s'han de concedir de set-cents vint-i-un mil dos-cents deu euros (721.210 euros), i que s'efectue el pagament en dos fases.
  
La primera fase, per import de cent vint mil cent noranta-set euros amb noranta cèntims (120.197'90 euros), es finançarà a càrrec de l'aplicació pressupostària 09.05.4 del programa 422.60 €Ensenyaments Universitaris?, línia de subvenció T1314.000 de l'exercici corresponent a l'any 2002, i la segona fase, per import de sis-cents un mil dotze euros amb deu cèntims (601.012'10 euros), es finançarà a càrrec del pressupost de 2003.
  
En resposta a la demanda d'alumnes universitaris que sol·liciten esta ajuda i a fi de facilitar l'accés a la Universitat al nombre més gran d'estos, es considera oportú incrementar la dita dotació per a l'any 2002, a l'existir en l'actualitat disponibilitat pressupostària en la línia T1314.000 del programa 422.60 €Ensenyaments Universitaris?.
  
Fent ús de les competències que em conferix l'article 35 de la Llei de Govern Valencià, i el Decret 111/2000, de 8 de juliol, del Govern Valencià, que establix el Reglament Orgànic i Funcional de la Conselleria de Cultura i Educació,
  
ORDENE
  
Incrementar l'import global màxim de la subvenció destinada a finançar el servici de transport universitari en l'àmbit de la Comunitat Valenciana, per al curs 2002/2003 en huit mil huitanta-dos euros amb tretze cèntims (8.082'13 euros), que situa l'import màxim de les dites ajudes l'any 2002 en cent vint-i-huit mil dos-cents huitanta euros amb tres cèntims (128.280'03 euros) i l'any 2003 en sis-cents un mil dotze euros amb deu cèntims (601.012'10 euros), condicionada esta última a l'existència de consignació pressupostària suficient i adequada en l'exercici corresponent a l'any 2003.
  
De conformitat amb el que establixen els articles 107, 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú, i 10, 14, 44 i 46 de la Llei Reguladora de la Jurisdicció Contenciosa Administrativa, contra la present orde, que posa fi a la via administrativa, es podrà interposar potestativament recurs de reposició, excepte quan el recurrent siga un ajuntament, o plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició haurà d'interposar-se davant el conseller de Cultura i Educació en el termini d'un mes a comptar des del sendemà de la publicació en el Diari Oficial de la Generalitat Valenciana.
  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des del sendemà de la publicació en el Diari Oficial de la Generalitat Valenciana.
  
València, 5 de novembre de 2002
  
El conseller de Cultura i Educació,
  
MANUEL TARANCÓN FANDOS